חוק לתיקון פקודת מס הכנסה (מס' 221), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2543, עמ' 687, 2016-04-06T00:00:00+03:00
חוק לתיקון פקודת מס הכנסה (מס' 221), התשע"ו-2016 (להלן - התיקון), התקבל בקריאה השנייה והשלישית ביום י''ח באדר ב' התשע"ו (28 במרס 2016). חלק ה'2 לפקודת מס הכנסה מסדיר את המיסוי במקרה של שינוי מבנה ומיזוג של חברות, אגודות שיתופיות ועמותות, אך לא מסדיר שינוי מבנה ומיזוג של שותפויות רשומות שלגביהן חל חוזר מס הכנסה. התיקון החיל את הוראות חלק ה'2 האמור גם על שותפויות רשומות בשינויים המחוייבים ובשינויים נוספים עליהם יורה מנהל רשות המסים.